Foto: Viktor Tolochko/RIA «Novosti» Rossiya mudofaa vaziri Sergey Shoyguning ma’lum qilishicha, 2019-2020 yillarda uzoq masofali qanotli raketaga ega, dengizda joylashtiriluvchi «Kalibr» kompleksining yer usti variantini ishlab chiqish lozim. Bu haqda TASS xabar bermoqda. Uning so‘zlariga ko‘ra, ushbu kompleks Suriyada o‘zining yaxshi imkoniyatlarga ega ekanini isbotladi. «Shu vaqt ichida biz katta masofaga parvoz qila oladigan, gipertovushli raketaga ega bo‘lgan yer usti raketa kompleksini yaratishimiz lozim», - deya qo‘shimcha qilib o‘tdi Shoygu. Uning aniqlik kiritishicha, zarur chora-tadbirlar ro‘yxati davlat rahbari Vladimir Putinga topshirilgan. Qayd etilishicha, u buni ma’qullagan. Eslatib o‘tamiz, avvalroq Rossiya kemalari gallyutsinatsiya chaqiruvchi qurol bilan jihozlangandi.